A Santu Bustianu
(Ulassa, Bennarzu 2005)

Pritt’a Ulassa a Santu Bustianu
Non li faghen commemorazione
E non lu ogana in prozessione
Che a Sant’Antiogu S’Africanu.

A custu valorosu Capitanu
Chi an ligadu a unu piantone
In s’oscuru giardinu de Adone
Torturadu pro esser Cristianu.

Fit Bustianu unu Famosu Eroe
Chi pro tantos martirios, s’iscuru,
Prima ‘e morrere at sunfridu tantu.

Spero in Ulassa chi bi pensen’oe
Pro lu commemorare in su futuru
A s’Eroicu Bustianu Santu.